**** ТЕХНИЧЕСКИ УНИВЕРСИТЕТ - СОФИЯ

СТОПАНСКИ ФАКУЛТЕТ

Катедра "Икономика, индустриален инженеринг и мениджмънт"

УКАЗАНИЯ

ЗА

разработване на КУРСОВА РАБОТА

по "Икономика на предприятието"

1. Курсовата работа по "Икономика на предприятието" дава възможност на студентите от специалност "Индустриален мениджмънт" да приложат на практика знанията получени в областта на икономиката и управлението на предприятието. Студентите трябва да могат да разработят самостоятелни решения за някои от икономическите проблеми на стопанска организация.
2. Курсовата работа се разработва индивидуално въз основа на задание, попълнено съвместно с ръководителя на упражненията и се предава и защитава до края на семестъра.
3. Темата на курсовата работа се уточнява при получаване на заданието. Всеки студент си избира реално съществуваща фирма, която ще анализира.
4. Съдържанието на курсовата работа обхваща:

* Разработване на методическия инструментариум на анализа.
* Общи сведения за обекта на изследване.
* Набиране на необходимата информация и привеждането й във вид, удобен за анализиране (съгласно Приложеие 1 ).
* Обработка на информацията – изчисляване на показатели, извършване на сравнения, изготвяне на оценки.
* Формулиране на изводи и препоръки.

5. Обем на курсовата работа:

* Текстова част - 10 до 20 страници (2000 знака на страница; Times New Roman; Font size: 14 pt;);
* Графична част - фигури, таблици и др.

6. Технически изисквания:

Курсовата работа се оформя чрез компютърна текстообработка и се предава в папка, структурирана по следния начин:

* Заглавна страница;
* Задание;
* Съдържание;
* Глави и раздели;
* Използвана литература;
* Приложения.