##### УТВЪРДИЛ:..............

##### Декан на СФ проф. д-р инж. Огнян Андреев

##### учебна програма

##### ПО ДИСЦИПЛИНАТА

**ОРГАНИЗАЦИОННО ПОВЕДЕНИЕ**

за специалност „ИНДУСТРИАЛЕН МЕНИДЖМЪНТ”

образователно-квалификационна степен „бакалавър“, катедра „Икономика индустриален инженеринг и мениджмънт”

**Kод BIM 30**, **Кредити 4**

**1. Цел на обучението по дисциплината**

*Организационно поведение* е задължителен учебен курс от бакалавърската програма на специалността *“Индустриален мениджмънт ”*.

Знанията и уменията по Организационно поведение са предпоставка и спомагат студентите да прилагат разнообразни подходи и стратегии за ефективно поведение в организационен контекст.

**Целта на учебната дисциплина** е студентите да получат знания и да усвоят умения за ефективно лидерство, работа в екип, успешно решаване на проблеми, ефектвина комуникация с разлчни индивиди и групи в организацията и др.

В края на обучението си студентът ще:

* притежава знания за ролята на индивидуалните различия в трудовия процес;
* придобие знания и комбинация от практически умения за ефективен самоконтрол и управление на емоции, чувства и нагласи;
* познава основните форми на ефективна комуникация и начините за преодоляване на комуникативни бариери;
* разпознава успешните стратегии за разрешаване на конфликти и техните поведенчески тактики;
* притежава умения за управление на груповата динамика в екипа.

**2*.* Учебно съдържание на ДИСЦИПЛИНАТА**

**2.1 Хорариум на учебната дисциплина**

|  |  |  |  |  |
| --- | --- | --- | --- | --- |
|  | **Вид на занятията** | **Семестър** | **Хорариум** [часове] | |
| за семестър | общо |
| 1. | *Лекции* | 2ч. | 30 | 60 |
| 2. | *Лабораторни упражнения* | - | - |  |
| 3 | *Семинарни упражнения* | 2ч. | 30 | 30 |
| 4. | *Курсова работа* | - |  |  |
|  | **Всичко** |  |  | 90 |
|  | **Кредити** |  |  | 4 |

**2.2 Лекции:**

1. Организационното поведение като изследователска област. Място на организационното поведение сред поведенските науки. Основни теми в еволюцията на организационното поведение. 2ч.
2. Индивидуалните различия в организацията. Концепциите темперамент, характер и личност като обяснителни рамка на индивидуалните различия в организацията. Способности и интелигентност. 2ч.
3. Емоционална интелигентност и „меки умения” на работното място. Елементи на емоционалната интелигентност. Видове емоции. Стратегии за повишаване на емоционалната интелигентност. 4ч
4. Комуникациите в организацията. Вербално общуване. Комуникативни стилове. Преодоляване на комуникативни бариери. Асертивно общуване. 4ч.
5. Ефективна невербална комуникация в организацията 2ч.
6. Конфликти и преодоляването им. Причини за организационни конфликти. Стратегии за справяне с конфликти. 2ч.
7. Управление на груповите процеси и поведение. Организацията като вторична група. 2ч.
8. Мотивация за труд в организацията. Теории за мотивацията. Потребност от постижения. Средства за усилване на мотивацията. 2ч.
9. Лидерство в организацията. Теории за лидерството. Власт и влияние в организацията. Лидерски стилове. 2ч.
10. Организационният стрес. Теории за организационния стрес. Типове стрес в организацията. Стратегии за управление на стреса. 2ч.
11. Създаване на ефективни екипи в организацията. Етапи във формирането на екип. Екипни роли. 2ч.
12. Ефективно управление на времето в организацията. 2ч.

**2.3. Лабораторни упражнения:**

По дисциплината Организационно поведение не са предвидени лабораторни упражнения.

**2.4 Семинарни упражнения:**

1. Предмет и цели на организационното поведение. 2 ч.
2. Човешката индивидуалност в организационното всекидневие. 4 ч.
3. Емоционална интелигентност и „меки умения” на работното място. 4 ч.
4. Комуникациите в организацията. 4 ч.
5. Конфликти и преодоляването им. 4ч.
6. Ефективна невербална комуникация в организацията 2ч.
7. Мотивация за труд в организацията. 2ч.
8. Справяне с организационния стрес. 2ч.
9. Лидерство в организацията. 2ч.
10. Организационният стрес. 2ч.
11. Създаване на ефективни екипи в организацията. 2ч.

**3. ПРЕПОДАВАНЕ И УЧЕНЕ**

**3.1 Лекционно обучение.** Лекциите се провеждат в аудиторна зала с помощта на видеопроектор.

**3.2 Лабораторните упражнения.** Няма

**3.3 Семинарните упражнения.** Провеждат в рамките на определените теми за дискусия. Целта е чрез интерактивни дискусии да се формират и затвърдят умения на студентите за самостоятелно и критично мислене, вземане на информирани и задълбочени решения и адекватни стратегии в отговор на организационни проблеми.

**3.4 Специфични особености на разписанието на занятията:** Желателно е лекциите по съответната тема да предшестват упражненията по нея.

**3.5 Форми на сътрудничество.** Между студентите и преподавателския екип по дисциплината се провеждат консултации в приемните часове, както и електронна кореспондеция.

**4. ресурси по дисциплината**

**4.1 Академични ресурси**

Преподавателите по дисциплината следва да имат научна специалност от направленията “*Психология”.*

Титуляр на дисциплината e доц. д-р Ирина Георгиева с научна специалност *доктор по психология /05.06.05/.* Доцент по администрация и управление /3.7./ Магистър по „*Клинична и консултативна психология”* и магистър по *“Психология на развитието, образованието и културата”* от СУ “Св. Климент Охридски“, Доктор по психология от СУ “Св. Климент Охридски“.

Главен асистент по дисциплината е гл. ас.д-р Билиан Маринов с научна специалност 05.01.13. /Философия на културата, политиката, правото и икономиката/, магистър по психология, за контакти: [e](mailto:email@tu-sofia.bg)- мail:[bilinic@yahoo.com](mailto:bilinic@yaahoo.com)

**4.2 Информационни ресурси**

**Основна литература**

* 1. Сотирова, Д., Георгиева, И. Организационно поведение. Изд. Технически унивреситет - София, 2013.
  2. Георгиева, И., Ръководство за семинарни упражнения по Организационно поведение, Технически унивреситет - София, 2021.

**Допълнителна литература**

1. Георгиева, И. Управление на конфликти в перспективата на организационната комуникация, 2016, „Софттрейд“.
2. French, Р., C. Rayner etc. Organizational Behaviour, 2nd Edition. L., 2011.
3. Фърнам, Е. Индивидуалните различия на работното място, Изток-Запад, С, 2013;
4. Давидков, Ц. Управление на организациите. С., 2010;
5. Илиева, С. Ценности и трудова мотивация. С., 2009;
6. Паунов М., Организационно поведение. С., 2010.

**WWW адреси:**

|  |  |
| --- | --- |
|  | |
|  | [www.psihologia.net](http://www.psihologia.net) |
|  | [www.communityatwork.com](http://www.communityatwork.com) |
|  | [www.culture-building.com](http://www.culture-building.com) |
|  | https://www.novavizia.com/ |

**4.3 Материални ресурси**:

Зали за лекции и семинарни упражнения. Университетска библиотека и библиотека на Стопански факултет – ТУ София.

* 1. **Предпоставка за изучаване на дисциплината:**

Желателна е добра общообразователна подготовка по социални и икономически дисциплини.

**5. ОЦЕНЯВАНЕ НА ПОСТИЖЕНИЯТА НА СТУДЕНТИТЕ**

**5.1 Форми за оценяване**

Постигането на поставената цел на обучението по учебната дисциплина се контролира чрез текуща оценка, която се формира от три съставки: двa теста /контролни работи/ с коефициент на тежест 0,5 и 0,3 и оценката от индивидуалната работа в дискусиите на семинарните упражнения с 0,2.

Двата теста /контролни работи/ проверяват знанията на студента и възможностите му да интерпретира проблемите съобразно изучените теории и концепции. Провеждат се в средата на семестъра и в края на семестъра и обхващат материала от лекциите и семинарните упражнения. Изпълняват се в течение на един астрономически час.

Тестът съдържа затворени, полуотворени и отворени въпроси, както и малки казуси, изискващи писмен отговор до 10 реда.

**5.2 Стандарти за оценяване**

**Отличен (6)** – – за добро познаване на информационните източници, задълбочено овладени ключови и допълнителни знания и умения, осмислено и правилно разбиране на материята, собствено мислене и аргументиране на тези.

**Мн. добър (5)** – а много добре овладени ключови и допълнителни знания, осмислено и правилно разбиране на материята, умения за прилагане на наученото при сложни проблеми.

**Добър (4)** – за овладени ключови и допълнителни знания за решаване на проблеми, но без да може да ги развие до самостоятелно мислене.

**Среден (3)** – за усвоени ключови знания и решаване на елементарни проблеми от дисциплината.

**5.3 Формиране на крайната оценка**

|  |  |  |  |  |
| --- | --- | --- | --- | --- |
|  | **Компонент** | **Коефициент на тежест** | **Пример 1** | **Пример 2** |
| 1 | Тест 1 | 0,50 | 6  0,5= 2,4 | 4  0,5 = 2,0 |
| 2 | Тест 2 | 0,30 | 4 х 0,3= 1,2 | 3 х 0,3 = 0,9 |
| 3 | Индивидуална работа на семинарни упражнения | 0,20 | 3  0,2 = 0,6 | 5  0,2 = 1,0 |
|  | **Крайна оценка:** |  | = 4,2 4,00 | = 3,94,00 |

**СЪСТАВИЛ:**………………………

(доц. д-р Ирина Георгиева)

#### Програмата е обсъдена и приета от Катедрения съвет на Катедра „Правни и хуманитарни науки“ (Протокол № / ).

**РЪКОВОДИТЕЛ НА КАТЕДРА**: ………………………

(доц. д-р Ралица Димитрова)

Учебната програма е приета от ФС на СФ (Протокол № ……...../............................).