УПРАЖНЕНИЕ онлайн –

12 май 2020 г.

Тест

1. **Дружество с ограничена отговорност може да се образува:**

а/ от едно или повече лица, които отговарят за задълженията на дружеството с дяловата си вноска в неговия капитал

б/ две или повече лица, които отговарят за задълженията на дружеството

солидарно и неограничено

в/ от едно или повече лица, които отговарят за задълженията на дружеството с личното си имущество и с дяловата си вноска в неговия капитал

1. **Фирмата на дружеството с ограничена отговорност трябва да съдържа:**

а/ името на един от съдружниците и означението „Дружество с ограничена отговорност", или съкратено "ООД"

б/ означението "Дружество с ограничена отговорност", или съкратено "ООД"

в/ имената на повече от един от съдружниците и означението "Дружество с ограничена отговорност", или съкратено "ООД

1. **Ако дружеството с ограничена отговорност / ЕООД/ се създава от едно лице се съставя:**

а/ учредителен акт

б/ нотариален акт

в/ учредителен акт, с нотариална заверка на подписа на едноличния собственик на капитала

1. **Капиталът на дружеството с ограничена отговорност не може да бъде:**

а/ по –малък от 2 лева

б/ по –малък от 100 лева

в/ по –малък от 5 000 лева

1. **За вписване на дружеството с ограничена отговорност в търговския регистър е необходимо:**

а/ да се представи дружествения договор, да е назначен управител или управители, да е внесен установения в закона минимум от капитала, а в случай, че дружеството се регистрира с капитал, по –висок от установения в закона минимум да е внесен най –малко 70 на сто от капитала

б/ да се представи дружествения договор, да е назначен управител или управители, да е внесен установения в закона минимум от капитала, а в случай, че дружеството се регистрира с капитал, по –висок от установения в закона минимум да е внесен най –малко 80 на сто от капитала

в/ да се представи дружествения договор, да е назначен управител или управители, да е внесен установения в закона минимум от капитала, а в случай, че дружеството се регистрира с капитал, по –висок от установения в закона минимум да е внесен най –малко 50 на сто от капитала

1. **Нов съдружник в дружество с ограничена отговорност се приема от:**

а/ Управителя по писмена молба на лицето, в която то заявява, че приема условията на дружествения договор. Решението за приемане се вписва в търговския регистър

б/ Общото събрание по писмена молба на лицето, в която то заявява, че приема условията на дружествения договор. Решението за приемане се вписва в търговския регистър.

в/ Управителя по писмена молба на лицето, в която то заявява, че желая да стане член на дружеството и заявява, че е запознато с условията на дружествения договор. Решението за приемане се вписва в търговския регистър

1. **Всеки съдружник в дружеството с ограничена отговорност има следните права:**

а/ да участва в управлението на дружеството, в разпределението на печалбата, да бъде осведомяван за хода на дружествените дела, да преглежда книжата на дружеството, да изпълнява решенията на общото събрание на дружество, както и право на ликвидационен дял

б/ да участва в управлението на дружеството, в разпределението на печалбата, да бъде осведомяван за хода на дружествените дела, да преглежда книжата на дружеството както и право на ликвидационен дял

в/ да участва в управлението на дружеството, в разпределението на печалбата, да бъде осведомяван за хода на дружествените дела, да оказва съдействие за осъществяване на дейността на дружеството, да преглежда книжата на дружеството както и право на ликвидационен дял

1. **Всеки съдружник в дружеството с ограничена отговорност е длъжен:**

а/ да преглежда книжата на дружеството, да изплати или внесе дяловата вноска, да участва в управлението на дружеството, да оказва съдействие за осъществяване на неговата дейност, както и да изпълнява решенията на общото събрание

б/да бъде осведомяван за хода на дружествените дела, да изплати или внесе дяловата вноска, да участвува в управлението на дружеството, да оказва съдействие за осъществяване на неговата дейност, както и да изпълнява решенията на общото събрание

в/ да изплати или внесе дяловата вноска, да участва в управлението на дружеството, да оказва съдействие за осъществяване на неговата дейност, както и да изпълнява решенията на общото събрание

1. **Органи в дружеството с ограничена отговорност са:**

а/ общото събрание, надзорния съвет и управителя (управителите)

б/ общото събрание, съвет на директорите и управителя (управителите)

в/общото събрание и управителя (управителите)

1. **При еднолично дружество с ограничена отговорност (ЕООД):**

а/ едноличният собственик на капитала решава въпросите от компетентността на общото събрание, за което се съставя протокол в съответното за решенията на общото събрание форма

б/ едноличният собственик не решава въпросите от компетентността на общото събрание

в/ едноличният собственик на капитала заедно с управителя, решават въпросите от компетентността на общото събрание, за което се съставя протокол

## Въпроси?

**Материали за подготовката:**

1. Лекции по Право 2 – доц. д-р Ралица Димитрова
2. Търговски закон, Обн. ДВ, бр.48 от 18 юни 1991 г., посл.  изм. и доп. ДВ. бр.83 от 22 Октомври 2019г.– <https://lex.bg/laws/ldoc/-14917630>
3. Закон за търговския регистър и регистъра на юридическите лица с нестопанска цел (загл. изм. –ДВ, бр.74 от 2016., г. в сила от 01.01.2018 г. ) Обн. ДВ. бр.34 от 25 Април 2006г., посл. изм. и доп. ДВ. бр.38 от 10 Май 2019г.- <https://www.lex.bg/laws/ldoc/2135522741>