УПРАЖНЕНИЕ онлайн –

21 април 2020 г.

Тест

1. **Според Търговския закон „фирма” е:**

а/ наименованието, под което търговецът упражнява занятието си и се подписва

б/ всяко търговско предприятие

в/ всеки търговец –юридическо лице

1. **Като едноличен търговец може да се регистрира:**

а/ само български гражданин

б/всяко дееспособно физическо лице, с местожителство в страната

в/ всяко физическо или юридическо лице, което ще развива малък или среден бизнес

1. **Едноличният търговец се регистрира въз основа на заявление, в което се посочват:**

а/ името, местожителството, адресът на лицето и единният граждански номер, фирмата, под която ще се извършва дейността, седалището и адресът на управлението на дейността и предметът на дейност.

б/ името, местожителството, адресът на лицето и единният граждански номер, фирмата, под която ще се извършва дейността, седалището и адресът на управление на дейността и автобиография на търговеца

в/ името, местожителството, адресът на лицето и единният граждански номер, фирмата, под която ще се извършва дейността, седалището и адресът на управление на дейността и началния капитал

1. **Търговският регистър и регистърът на юридическите лица с нестопанска цел се водят от Агенцията по вписванията към**:

а/ министъра на труда и социалната политика

б/ министъра на правосъдието

в/ министъра на финансите

1. **Търговски дружества са:**

а/ събирателното дружество и командитното дружество

б/ жилищно –строителните кооперации

в/ всички юридически лица

1. **При кое от посочените търговски дружества е допустимо капиталът да е собственост само на едно лице:**

а) командитно дружество с акции;

б) дружество с ограничена отговорност;

в) събирателно дружество;

1. **Персонални търговски дружества според Търговския закон са:**

а/ дружеството с ограничена отговорност и командитното дружество

б/ събирателното дружество и командитното дружество

в/ командитното дружество и акционерното дружество

1. **Учредителите на дружеството трябва да са дееспособни:**

а/ български или чуждестранни физически или юридически лица

б/ български или чуждестранни физически лица

в/ български физически или чуждестранни юридически лица

1. **Дружеството се смята възникнало:**

а/от деня на заявяването му в търговския регистър

б/ от деня на подписване на договора между учредителите

в/ от деня на вписването му в търговския регистър.

1. **Непарична вноска в дружество с ограничена отговорност, акционерно дружество или командитно дружество с акции:**

а/ не се оценява от експерти

б/ се оценява от 1 независимо вещо лице, посочено от длъжностното лице по регистрацията към Агенцията по вписванията

в/ се оценява от 3 независими вещи лица, посочени от длъжностното лице по регистрацията към Агенцията по вписванията

## Въпроси?

Материали за подготовката:

1. Лекции по Право 2 – доц. д-р Ралица Димитрова
2. Търговски закон, Обн. ДВ, бр.48 от 18 юни 1991 г., посл.  изм. и доп. ДВ. бр.83 от 22 Октомври 2019г.– <https://lex.bg/laws/ldoc/-14917630>
3. Закон за търговския регистър и регистъра на юридическите лица с нестопанска цел (загл. изм. –ДВ, бр.74 от 2016., г. в сила от 01.01.2018 г. ) Обн. ДВ. бр.34 от 25 Април 2006г., посл. изм. и доп. ДВ. бр.38 от 10 Май 2019г.- <https://www.lex.bg/laws/ldoc/2135522741>