УПРАЖНЕНИЕ онлайн

5 май 2020

Тест

1. **Събирателно е дружеството, образувано от:**

а/ едно или повече лица за извършване по занятие на търговски сделки под обща фирма

б/ две или повече юридически лица за извършване по занятие на търговски сделки под обща фирма

в/две или повече лица за извършване по занятие на търговски сделки под обща фирма

1. **Съдружниците в събирателно дружество отговарят:**

а/ солидарно и ограничено

б/ солидарно, неограничено и за всички задължения на дружеството, независимо дали са възникнали след или преди те да станат съдружници в него

в/ солидарно, неограничено и само за задълженията на дружеството след като те са станали съдружници в него

1. **Фирмата на събирателното дружество се състои от:**

а/ фамилните имена или фирмите на един или повече съдружници с указанието "събирателно дружество" или "съдружие" ("с-ие")

б/ собствените и фамилните имена на съдружниците с указанието "събирателно дружество" или "съдружие" ("с-ие")

в/ свободно избрано наименование с указанието "събирателно дружество" или "съдружие" ("с-ие")

1. **Договорът за учредяване на събирателно дружество се съставя в:**

а/ писмена форма, с нотариална заверка на подписите на съдружниците

б/ в писмена форма

в/ във форма, писмена или устна, според уговореното между съдружните

1. **Командитното дружество се образува с договор между две или повече лица за извършване търговска дейност под обща фирма:**

а/ като един или повече от съдружниците са солидарно и неограничено отговорни за задълженията на дружеството, а останалите са отговорни до размера на уговорената вноска

б/ 3 - ма или повече от съдружниците са солидарно и неограничено отговорни за задълженията на дружеството, а останалите са отговорни до размера на уговорената вноска

в/ като съдружниците са солидарно и неограничено отговорни за задълженията на дружеството

1. **Договорът за учредяване на командитно дружество се съставя в:**

а/ писмена форма, с нотариална заверка на подписите на съдружниците

б/ в писмена форма

в/ във форма, писмена или устна, според уговореното между съдружниците

1. **Фирмата на дружеството трябва да съдържа и обозначението "командитно дружество", или съкратено "КД", и:**

а/ името поне на един от неограничено отговорните съдружници

б/ името поне на един от ограничено отговорните съдружници

в/ името на поне един отговорен и един неотговорен съдружник

1. **Командитното дружество се вписва:**

а/ в търговския регистър от неограничено отговорните съдружници, които представят учредителния договор и образци от подписите си

б/ в търговския регистър от един ограничено отговорен съдружник

в/ в търговския регистър от един ограничено и един неограничено отговорен съдружник

1. **Дружество с ограничена отговорност може да се образува от:**

а/ едно или повече лица, които отговарят за задълженията на дружеството с дяловата си вноска в капитала на дружеството

б/ две или повече лица, които отговарят за задължения на дружество с дяловата си вноска в капитала на дружеството

в/ от едно или повече лица, които отговарят за задълженията на дружеството с дяловата си вноска в капитала на дружеството и с личното си имущество

1. **Дружественият договор на дружеството с ограничена отговорност се сключва:**

а/ в писмена форма

б/ писмена форма, с нотариална заверка на подписите на съдружниците

в/ във форма, писмена или устна, според уговореното между съдружниците

## Въпроси?

Материали за подготовката:

1. Лекции по Право 2 – доц. д-р Ралица Димитрова
2. Търговски закон, Обн. ДВ, бр.48 от 18 юни 1991 г., посл.  изм. и доп. ДВ. бр.83 от 22 Октомври 2019г.– <https://lex.bg/laws/ldoc/-14917630>
3. Закон за търговския регистър и регистъра на юридическите лица с нестопанска цел (загл. изм. –ДВ, бр.74 от 2016., г. в сила от 01.01.2018 г. ) Обн. ДВ. бр.34 от 25 Април 2006г., посл. изм. и доп. ДВ. бр.38 от 10 Май 2019г.- <https://www.lex.bg/laws/ldoc/2135522741>